ที่ มท ๐๘๑๖.3/ว กรมส่งเสริมการปกครองท้องถิ่น

 ถนนนครราชสีมา กทม. ๑03๐๐

 มกราคม ๒๕๖5

เรื่อง ขอความอนุเคราะห์ในการประชาสัมพันธ์การอบรม เรื่อง สื่อเตรียมความพร้อม 8 ทักษะ เพื่อการดูแล ให้ความช่วยเหลือเด็กที่มีความบกพรองทางการเรียนรู้

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย รายละเอียดและกำหนดการอบรม จำนวน 1 ชุด

 ด้วยกรมส่งเสริมการปกครองท้องถิ่น ได้ร่วมมือกับสถาบัน EdCA ดำเนินการจัดอบรมออนไลน์ เรื่อง สื่อเตรียมความพร้อม 8 ทักษะ เพื่อการดูแลให้ความช่วยเหลือเด็กที่มีความบกพรองทางการเรียนรู้ ในรูปแบบออนไลน์ โดยเชิญรองศาสตราจารย์ ดร.ดารณี ศักด์ศิริผล รักษาการหัวหน้าศูนย์พัฒนาศักยภาพมนุษย์ บัณฑิตวิทยาลัย มหาวิทยาลัยศรีนครินทรวิโรฒ ซึ่งเป็นผู้เชี่ยวชาญด้านการสอนเด็กที่มีความบกพรอง
ทางการเรียนรู้และการสร้างสื่อนวัตกรรมส่งเสริมการเรียนรู้ เป็นวิทยากรบรรยาย ในวันที่ 28 มกราคม 2565
เวลา 08.30 - 12.00 น. ทางแอปพลิเคชัน Zoom Meeting และ เพจ facebook : การศึกษาท้องถิ่นไทย ทั้งนี้ ผู้ลงทะเบียนเข้าอบรมที่มีผลการทดสอบความรู้หลังการอบรมได้รับคะแนนทดสอบไม่น้อยกว่าร้อยละ 60
จะได้รับเกียรติบัตร โดยให้ผู้ผ่านการอบรมดาวน์โหลดด้วยตนเองตามช่องทางที่กำหนด

 ในการนี้ เพื่อให้ครูและบุคลากรทางการศึกษาสังกัดองค์กรปกครองส่วนท้องถิ่นมีความรู้
ความเข้าใจเกี่ยวกับแนวทางการจัดการเรียนการสอนสำหรับเด็กที่มีความบกพรองทางการเรียนรู้ และแนวทางการใช้สื่อช่วยเหลือแก้ไขปัญหาและพัฒนาทักษะในการอ่าน การเขียน อันเป็นการพัฒนาตนเองและวิชาชีพ
ในรูปแบบออนไลน์ได้อย่างมีประสิทธิภาพ ขอความร่วมมือจังหวัดแจ้งองค์กรปกครองส่วนท้องถิ่นพิจารณาอนุญาตให้คณะทำงานสนับสนุนการขับเคลื่อนภารกิจการจัดการศึกษาท้องถิ่น (Local Teacher Ad Hoc Team)
เข้ารับการอบรมผ่านระบบ Zoom Meeting รวมทั้งประชาสัมพันธ์ให้ครู และบุคลากรทางการศึกษาที่เกี่ยวข้อง
เข้าร่วมการอบรมผ่านเพจ facebook : การศึกษาท้องถิ่นไทย รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รงอสถ. ...............................

ผอ.กศ. ...............................

ผอ.กง.สศ. ..........................

หน.ฝ. .................................

จนท. ..................................

กลุ่มงานส่งเสริมการจัดการศึกษาท้องถิ่น

โทร ๐ ๒๒๔๑ ๙๐00 ต่อ 5312

โทรสาร ๐ ๒๒๔๑ ๙๐๒๑-๓ ต่อ 218

ไปรษณีย์อิเล็กทรอนิกส์ saraban@dla.go.th

ผู้ประสานงาน นางพัชรินทร์ ชีธรรมรัตน์ โทร 063 374 3331